Platysolenites antiquissimus
Platysolenites antiquissimus ad Kundam in Estonia inventus Rhizaria — Foraminifera Classis : Monothalamea  Ordo : Astrorhizida  Familia : Hyperamminidae  Genus : Platysolenites  Platysolenites antiquissimus  Eichwald, 1860   Platysolenites antiquissimus est species fossilis foraminiferorum, in stratis Cambrii inferioris inventa, ergo veterrima omnium foraminiferorum species nota. Testa Platysolenitis est tubiformis, cylindrica, agglutinata, scilicet e granis praesertim silicae confecta, 0.01–3 mm diametro, longitudine maximi inventi fragmenti ca. 5 cm. Ad initium cylindri invenitur proloculus sphaericus. Platysolenites ad familiam Hyperamminidarum ordinis Astrorhizidorum pertinet, aut, iuxta aliam propositionem, ad familiam Bathysiphonidarum eiusdem ordinis. Olim ad Annelida pertinere censebatur. Fossilia Platysolenitum in Anglia, Cambria, Norvegia, Estonia, Rossia, et Terra Nova inventa sunt.